ระเบียบวาระการประชุม
ประชุมคณะทำงานยกระดับการให้บริการภาครัฐผ่านระบบดิจิทัล ครั้งที่ ๒/๒๕๖๓
วันพุธที่ ๒๔ มิถุนายน  256๓ ระหว่างเวลา ๑๓.๓0 – 1๖.๓0 น.
ณ ห้องประชุมอัมพร จุณณานนท์ ชั้น ๑๐ อาคารกรมพัฒนาฝีมือแรงงาน
------------------------------------
ระเบียบวาระที่ 1 	เรื่องที่ประธานแจ้งให้ที่ประชุมทราบ
ระเบียบวาระที่ ๒	เรื่องรับรองรายงานการประชุม ครั้งที่ ๑/๒๕๖๓ เมื่อวันจันทร์ที่ ๒๐ มกราคม 
	พ.ศ. ๒๕๖๓
ระเบียบวาระที่ ๓	เรื่องสืบเนื่อง
		- ความคืบหน้าการดำเนินการตาม Roadmap การยกระดับการให้บริการภาครัฐ
		  ผ่านระบบดิจิทัล
ระเบียบวาระที่ ๔	เรื่องที่เสนอให้ที่ประชุมทราบ
	๔.๑ 	การประชุมเชิงปฏิบัติการให้บริการภาครัฐผ่านระบบดิจิทัล
	๔.๒ 	การสัมมนาการยกระดับการให้บริการภาครัฐผ่านระบบดิจิทัล
	๔.๓ 	การสำรวจสถานภาพของงานบริการของสำนักงานพัฒนารัฐบาลดิจิทัล
		(องค์การมหาชน)
	๔.๔ 	แนวทางการพัฒนาทักษะด้านดิจิทัลของข้าราชการและบุคลากรภาครัฐเพื่อ
		ปรับเปลี่ยนเป็นรัฐบาลดิจิทัลของสำนักงาน ก.พ. 
	๔.๕	ลายมือชื่ออิเล็กทรอนิกส์ (Electronic Signature)
ระเบียบวาระที่ ๕	เรื่องที่เสนอให้ที่ประชุมพิจารณา
	๕.๑ การตรวจติดตามการยกเลิกสำเนาเอกสารที่ทางราชการออกให้ตาม Roadmap 
 	  	การยกระดับการให้บริการภาครัฐผ่านระบบดิจิทัล
	๕.2 	การดำเนินการจัดทำธรรมาภิบาลข้อมูลภาครัฐ (Data Governance)
ระเบียบวาระที่ ๖	เรื่องอื่น ๆ (ถ้ามี)
	
…………………………………………


                                                                                                                                     เอกสารประกอบการประชุม

ระเบียบวาระการประชุม
ประชุมคณะทำงานยกระดับการให้บริการภาครัฐผ่านระบบดิจิทัล ครั้งที่ ๒/๒๕๖๓
วันพุธที่ ๒๔ มิถุนายน  256๓ ระหว่างเวลา ๑๓.๓0 – 1๖.๓0 น.
ณ ห้องประชุมอัมพร จุณณานนท์ ชั้น ๑๐ อาคารกรมพัฒนาฝีมือแรงงาน
------------------------------------

ระเบียบวาระที่ 1 	เรื่องที่ประธานแจ้งให้ที่ประชุมทราบ

ที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๒	เรื่องรับรองรายงานการประชุม ครั้งที่ ๑/๒๕๖๓ เมื่อวันจันทร์ที่ ๒๐ มกราคม พ.ศ. ๒๕๖๓
	เลขานุการคณะทำงาน รายงานว่าได้ดำเนินการจัดส่งรายงานการประชุมคณะทำงานยกระดับการให้บริการภาครัฐ ครั้งที่ ๑/๒๕๖๓เมื่อวันจันทร์ที่ ๒๐ มกราคม พ.ศ. ๒๕๖๓
แจ้งเวียนคณะทำงานเพื่อพิจารณาตามหนังสือกลุ่มพัฒนาระบบบริหาร ที่ รง 04๑๑/ว๐๐๔๓ ลงวันที่ 
๒๔ มกราคม 25๖๓ ซึ่งไม่มีผู้ขอแก้ไขรายงานการประชุมฯ จึงขอให้ที่ประชุมรับรองรายงานการประชุมดังกล่าว (เอกสาร ๑)

มติที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๓	เรื่องสืบเนื่อง
		- ความคืบหน้าการดำเนินการตาม Roadmap การยกระดับการให้บริการภาครัฐ
ผ่านระบบดิจิทัล
		เลขานุการคณะทำงาน รายงานว่า หน่วยงานที่เกี่ยวข้องได้เนินการ
ตามพระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ โดยยึดหลัก
ตาม Roadmap การยกระดับการให้บริการภาครัฐผ่านระบบดิจิทัลของกรมพัฒนาฝีมือแรงงาน ซึ่งเบื้องต้นกลุ่มพัฒนาระบบบริหารได้แจ้งศูนย์ข้อมูลเทคโนโลยีสารสนเทศและการสื่อสารให้รายงานความคืบหน้า
การดำเนินการตาม Roadmap ดังกล่าว โดยหากหน่วยงานอื่นมีความคืบหน้าเพิ่มเติมขอให้รายงานให้
ที่ประชุมทราบด้วย (เอกสาร ๒)

มติที่ประชุม
			....................................................................................................................................
..............................................................................................................................................................................
..............................................................................................................................................................................
ระเบียบวาระที่ ๔...
๒

ระเบียบวาระที่ ๔	เรื่องที่เสนอให้ที่ประชุมเพื่อทราบ
	๔.๑ การประชุมเชิงปฏิบัติการให้บริการภาครัฐผ่านระบบดิจิทัล
		เลขานุการคณะทำงาน รายงานว่ากลุ่มพัฒนาระบบบริหารได้ดำเนินการ       จัดประชุมเชิงปฏิบัติการให้บริการภาครัฐผ่านระบบดิจิทัล เมื่อวันที่ ๕ – ๖ มีนาคม ๒๕๖๓ ณ โรงแรม ปริ๊นส์ตั้นพาร์คสวีท แขวงดินแดง เขตดินแดง กรุงเทพมหานคร โดยมีวัตถุประสงค์เพื่อทบทวนร่างแผนปฏิบัติการดิจิทัลกรมพัฒนาฝีมือแรงงาน พ.ศ. 2563 – 2565 มีรายละเอียด ดังนี้
			๔.๑.๑ การบรรยายเรื่อง องค์ความรู้ในการจัดทำแผนดิจิทัล
				1) กรอบการจัดทำแผนดิจิทัลได้แก่ (1) การศึกษาแผนและนโยบายยุทธศาสตร์ชาติที่เกี่ยวข้อง แผนพัฒนาเศรษฐกิจและสังคมแห่งชาติฉบับปัจจุบัน เก็บข้อมูลและสัมภาษณ์บุคลากรในองค์การ แบบสอบถามความต้องการและความพึงพอใจ (2) ค้นหาจุดแข็ง จุดอ่อน วิกฤต
และโอกาส ขององค์การ (3) ร่างวิสัยทัศน์ พันธกิจ และประเด็นแผนดิจิทัล (4) จัดทำโครงการภายใต้แผนดิจิทัล
		2) หลักการสำคัญในการเขียนแผนดิจิทัล ได้แก่ (1)นำเรื่องความเสี่ยงต่าง ๆ ที่เกี่ยวข้องกับภารกิจ และการเปลี่ยนแปลงที่มีผลต่อการพัฒนาแผนปฏิบัติการดิจิทัล เช่น การเข้าสู่สังคมผู้สูงวัย การเลื่อนไหลของกระแสวัฒนธรรมโลกการเปลี่ยนแปลงพฤติกรรมการวิจัยและพัฒนาด้านวิทยาศาสตร์และเทคโนโลยีอย่างก้าวกระโดดมาวิเคราะห์ในการจัดทำแผนดิจิทัล (2) การใช้ภาษาที่สื่อสารเข้าใจง่าย (3) ข้อมูลสารสนเทศที่เชื่อมโยงภายในกระทรวง และหน่วยงานภายนอก เช่น ฐานข้อมูลกระทรวงสาธารณสุข กระทรวงมหาดไทย กระทรวงศึกษาธิการ และกระทรวงแรงงาน (4) ข้อมูลสารสนเทศต้องมาจากผู้ใช้งาน โดยเฉพาะหน่วยงานที่ดูแลทางด้านแผนงานของกรม โดยเน้นการวางสถาปัตยกรรมองค์การ (5) การเขียนแผนต้องชัดเจนถึงกิจกรรมต่าง ๆ รวมถึงปัจจัยการขับเคลื่อนแผน ประกอบด้วย ผู้บริหารระดับสูง คณะกรรมการขับเคลื่อนที่มี
ความหลากหลาย เพื่อมองให้เห็นหลากหลายมิติ (6) การวิเคราะห์ Demand ของตลาด ซึ่งมีการเปลี่ยนแปลงตลอดเวลา แต่ Supply ไม่ค่อยเปลี่ยน จึงต้องให้ความสำคัญของการมีส่วนร่วม (7) ข้อมูลพระราชบัญญัติที่เกี่ยวข้องกับคอมพิวเตอร์ที่เกี่ยวข้อง เช่น พ.ร.บ.คุ้มครองข้อมูลส่วนบุคคล พ.ร.บ.บริหารงานและการให้บริการภาครัฐผ่านระบบดิจิทัล เป็นต้น (8) การเขียนแผนเชิงรุก เชิงป้องกัน เชิงแก้ไข โดยต้องจัดลำดับความสำคัญของโครงการ
(9) ควรจะมีคู่มือการบริหารจัดการใช้เทคโนโลยีสารสนเทศ(10) การเขียนโครงการควรพิจารณาถึงความคุ้มค่า ระยะเวลา และความยั่งยืน
			๔.๑.๒	ข้อเสนอแนะในการทบทวนร่างแผนปฏิบัติการดิจิทัล
					1)   ควรพิจารณาความเชื่อมโยงระหว่างร่างแผนปฏิบัติการดิจิทัลกรม กับแผนยุทธศาสตร์ดิจิทัลประเทศไทย และแผนดิจิทัลกระทรวงแรงงาน โดยทบทวนโครงการที่เกี่ยวข้องกัน
				2)   ควรมีการสรุปความเกี่ยวข้องระหว่างร่างแผนปฏิบัติการดิจิทัลของกรมพัฒนาฝีมือแรงงาน พ.ศ. 2563 - 2565 กับแผนยุทธศาสตร์ชาติ 20 ปี และยุทธศาสตร์อื่น ๆ ที่เกี่ยวข้อง
				3)   โครงการที่นำเสนอในร่างแผนปฏิบัติการดิจิทัลควรคำนึงถึงเทคโนโลยีที่เกี่ยวข้องกับด้านแรงงาน ทั้งในปัจจุบันและอนาคตเช่น ระบบปัญญาประดิษฐ์ การพัฒนาทักษะแรงงานโดยจัดทำวีดิโอผ่าน youtubeซึ่งเริ่มเข้ามามีบทบาทมากขึ้น โดยปัจจุบันการเรียนรู้ไม่มีที่สิ้นสุด 
					4)   มีระบบที่รองรับการทำงานได้ในระบบเดียวกัน หรือ Single sign-on (SSO)
			5)   ควรคำนึงถึงระบบการจัดเก็บข้อมูลที่ถูกต้อง ครบถ้วน เพื่อสร้างความน่าเชื่อถือในข้อมูล 
				6)   ควรมีการสร้าง Platform การพัฒนาฝีมือแรงงาน 

๗) ในการตั้งชื่อ...

๓

		7)   ในการตั้งชื่อ application ควรคำนึงถึงสิ่งที่ประชาชนสนใจ ไม่ควรใช้ชื่อหน่วยงานเพราะประชาชนจะไม่ว่าหน่วยงานมีภารกิจด้านใดบ้าง
				8)  การใช้ลายเซ็นดิจิทัลจะทำให้ลดเวลา และขั้นตอนการทำงาน
		9)   แนวโน้มแรงงานในระบบจะลดลง เพราะแรงงานต้องการจะอยู่นอกระบบ 
ที่สำคัญที่สุดตัวชี้วัดต้องสอดคล้องกับเป้าหมาย พันธกิจ ซึ่งจะนำไปสู่ผลสัมฤทธิ์ในการทำงาน 
	10) ข้อแตกต่างระหว่าง Startup กับ SME ซึ่ง Startup หมายถึง ธุรกิจที่ดำเนินการตอบสนองความต้องการของลูกค้าที่ยังไม่รู้ความต้องการของลูกค้า โดยใช้เทคโนโลยีมาเป็นตัวขับเคลื่อน ส่วน SME ผู้ประกอบการรายเล็กหรือรายย่อยที่ประกอบธุรกิจโดยตอบสนองความต้องการของลูกค้า ซึ่ง SME จะประสบความสำเร็จในการผลิต แต่ไม่ประสบความสำเร็จทางด้านการตลาด และไม่มีความแตกต่างในผลิตภัณฑ์ จึงนำเทคโนโลยีมาใช้จนเป็น Startup 
					11) การพัฒนาบุคลากรให้มีความรู้ ความเข้าใจในด้านเทคโนโลยีสารสนเทศทั้งในเชิงปริมาณและคุณภาพ เพื่อพร้อมรับกับการเปลี่ยนแปลงในอนาคต พร้อมทั้งความก้าวหน้าในการทำงาน โดยควรมีการสำรวจความต้องการในการฝึกอบรม (1) infographic(2) Prsentation skill (3) DigitalLiteracy(4) การใช้ Dashboard จัดทำข้อมูลสถิติต่าง ๆเป็นต้น 
			12) ควรมีการกำหนดตัวชี้วัดเป้าหมาย ระยะเวลาที่ชัดเจนการนำไปปฏิบัติ ติดตามและประเมินผลได้อย่างเป็นรูปธรรม
				13) ควรมีการทบทวนแผนปฏิบัติการดิจิทัล เพื่อให้มีความทันสมัยอยู่เสมอ 
			๔.๑.๓ แบ่งกลุ่ม นำเสนอโครงการภายใต้ร่างแผนปฏิบัติการดิจิทัลกรมพัฒนาฝีมือแรงงาน พ.ศ.2563 - 2565
				1)   กลุ่มที่ 1 ภารกิจด้านการฝึกอบรม เสนอโครงการพัฒนาระบบการฝึกอบรม พัฒนาข้อมูลการพัฒนาฝีมือแรงงานเข้าสู่ระบบ Single Sign-on ของกระทรวงแรงงาน พัฒนาระบบการออกเอกสารรับรองการฝึกอบรม ทดสอบมาตรฐานฝีมือแรงงาน รับรองหลักสูตรฝึกอบรม เป็นเอกสารดิจิทัล
				2)   กลุ่มที่ 2 ภารกิจด้านรับรองความรู้ความสามารถ เสนอโครงการประเมินความรู้ความสามารถผ่านระบบ e – Service ประกอบด้วย สมัครเข้ารับการประเมิน (Online) ชำระค่าธรรมเนียม(e – Payment) ตรวจสอบเอกสารและนัดหมายวันสัมภาษณ์ (Online) ประเมินความรู้ความสามารถผ่านระบบ Vidio Conference ออกหนังสือรับรองความรู้ความสามารถ (e – License) ตรวจสอบหนังสือรับรองความรู้ความสามารถผ่าน Webserviceหรือ Mobile Application
				3)   กลุ่มที่ 3 ภารกิจด้านส่งเสริมการพัฒนาฝีมือแรงงาน นำเสนอโครงการติดตามการใช้สิทธิประโยชน์ตามพระราชบัญญัติส่งเสริมการพัฒนาฝีมือแรงงาน พ.ศ. 2545 กลุ่มเป้าหมาย คือสถานประกอบกิจการ และกรมสรรพากร แนวคิด (1) เพื่อนำข้อมูลมาวิเคราะห์และบริหารจัดการ วางแผนในการส่งเสริมและสนับสนุนภาคเอกชนให้มีส่วนร่วมในการพัฒนาฝีมือแรงงาน (2) ได้ข้อมูลในการสนับสนุนการพิจารณาขอรับ          การจัดสรรงบประมาณรายจ่ายประจำปีและโครงการติดตามประเมินผลผู้ผ่านการฝึกอบรมแรงงานกลุ่มเป้าหมายเฉพาะเพื่อเพิ่มโอกาสในการประกอบอาชีพ แนวคิด (1) เพื่อนำข้อมูลมาวิเคราะห์ วางแผนในการบริหารจัดการโครงการได้ตรงตามความต้องการกลุ่มเป้าหมายมากยิ่งขึ้น (2) มีข้อมูลแรงงานนอกระบบ เพียงพอใช้ในการติดตาม
ผู้ผ่านการฝึกอบรม มีงานทำ มีรายได้ พึ่งพาเลี้ยงตนเอง และครอบครัว (3) ได้ข้อมูลในการสนับสนุนการพิจารณาขอรับการจัดสรรงบประมาณรายจ่ายประจำปี

- การประเมิน...



๔

			๔.๑.๔	การประเมินความพึงพอใจตามเอกสารแนบ สรุปได้ ดังนี้
					1) ความรู้ก่อนการประชุมเชิงปฏิบัติการฯ ส่วนใหญ่ ระดับ 1 คิดเป็น 60% ระดับ 3 คิดเป็น 40% และความรู้หลังจากการประชุมเชิงปฏิบัติการ ส่วนใหญ่ ระดับ 4 คิดเป็น 40%
ระดับ 5 คิดเป็น 40% ระดับ 3 คิดเป็น 20%
					2) ความพึงพอใจโดยรวม ระดับ 5 คิดเป็น 100%
					3) องค์ความรู้เป็นประโยชน์ต่อการปฏิบัติงาน ระดับ 5 คิดเป็น 100%
					4) ความคิดเห็นต่อการจัดทำร่างแผนดิจิทัลกรมพัฒนาฝีมือแรงงาน ส่วนใหญ่  ระดับ 5 คิดเป็น 60% ระดับ 4 คิดเป็น 40%
					5) การบรรยายของวิทยากรโดยรวม ส่วนใหญ่ ระดับ 5 คิดเป็น 80% ระดับ 4 คิดเป็น 20%
					6) ข้อเสนอแนะ (1) กรมควรนำเทคโนโลยีดิจิทัลมาใช้ในการปฏิบัติงานให้มากขึ้นในทุกภารกิจ (2) ควรมีการบูรณาการใช้ข้อมูลต่าง ๆ ร่วมกับข้อมูลที่ได้ต้องสามารถตอบคำถามได้ทุกภาคส่วนที่เกี่ยวข้องในข้อมูลเดียวกัน การวางแผนในด้านการพัฒนาฝีมือแรงงานในอนาคต  

	ที่ประชุม
			....................................................................................................................................
..............................................................................................................................................................................
..............................................................................................................................................................................

	๔.๒ การสัมมนาการยกระดับการให้บริการภาครัฐผ่านระบบดิจิทัล
			เลขานุการคณะทำงาน รายงานว่ากลุ่มพัฒนาระบบบริหารได้ดำเนินการ       จัดการสัมมนายกระดับการให้บริการภาครัฐผ่านระบบดิจิทัล เมื่อวันที่ ๑๖ มีนาคม ๒๕๖๓ ณ โรงแรม ปริ๊นส์ตั้นพาร์คสวีท แขวงดินแดง เขตดินแดง กรุงเทพมหานคร โดยมีวัตถุประสงค์เพื่อสร้างความตระหนัก และการรับรู้ความคืบหน้าของการดำเนินการตามกฎหมายอำนวยความสะดวก และความคืบหน้าการดำเนินการออกเอกสารหลักฐานของทางราชการผ่านระบบดิจิทัล ให้แก่หน่วยงานของกรมได้รับทราบ โดยผู้เข้าร่วมสัมมนา ประกอบด้วย ผู้บริหาร ผู้อำนวยการ เจ้าหน้าที่จากหน่วยงานที่ตั้งอยู่ในส่วนกลางผู้อำนวยการเจ้าหน้าที่ของสถาบันพัฒนาฝีมือแรงงาน สำนักงานพัฒนาฝีมือแรงงาน สถาบันพัฒนาฝีมือแรงงานนานาชาติ สถาบันพัฒนาบุคลากร
ในอุตสาหกรรมยานยนต์และชิ้นส่วนอะไหล่ยานยนต์ และสถาบันพัฒนาทรัพยากรมนุษย์สำหรับอุตสาหกรรมบริการสุขภาพ จำนวน ๑๘๐ คน โดยมีอธิบดีเป็นประธานพิธีเปิดการสัมมนาดังกล่าว โดยทุกหน่วยงานสามารถเข้ารับชมวีดิโอย้อนหลัง ได้ที่ Facebook DSD ใฝ่รู้ และขอสรุปการสัมมนาดังกล่าว ดังนี้
		๔.๒.๑	ช่วงเช้า ระหว่างเวลา 09.๓0 – 1๐.๓0 น. หัวข้อบรรยาย“๔ ปี 
กับการขับเคลื่อนกฎหมายอำนวยความสะดวกเพื่อบริการภาครัฐที่ฉับไวแก่ประชาชน” โดยนางสาววิริยา เนตรน้อย ที่ปรึกษาการพัฒนาระบบราชการ สำนักงาน ก.พ.ร. เป็นวิทยากรซึ่งได้ชี้แจงผลการดำเนินงานตลอด ๔ ปี ตั้งแต่มีพระราชบัญญัติการอำนวยความสะดวกในการพิจารณาอนุญาตของทางราชการ 
พ.ศ. ๒๕๕๘ จนถึงปัจจุบันซึ่งสรุปได้ ดังนี้
		๑) ปี พ.ศ. ๒๕๕๘ มีการจัดทำคู่มือสำหรับประชาชนเป็นครั้งแรก เพื่อให้ประชาชนรับทราบระยะเวลาในการบริการของภาครัฐ

๒) ปี พ.ศ. ๒๕๕๙...

๕

		๒) ปี พ.ศ. ๒๕๕๙ คู่มือสำหรับประชาชนเน้นความง่าย สะดวก รวดเร็ว    ประหยัด และมีความทันสมัยในการให้บริการ ซึ่งภาครัฐ ได้มีการปรับตัวทำให้งานบริการตอบสนอง
ต่อความต้องการของประชาชนมากขึ้น
			๓) ปี พ.ศ. ๒๕๖๐ สำนักงาน ก.พ.ร. ร่วมกับสำนักงานพัฒนารัฐบาลดิจิทัล (องค์การมหาชน)ได้ทดลองระบบ biz portal เพื่ออำนวยความสะดวกกับภาคธุรกิจในการติดต่องานบริการกับภาคราชการ (One Stop Service Online)โดยมีแนวคิดว่า การติดต่อราชการควรจะมีช่องทางเดียว เพราะหากต้องติดต่อราชการหลาย ๆ แห่งจะทำให้ภาคเอกชนเสียเวลาและค่าใช้จ่ายมากขึ้น ซึ่งเบื้องต้นดำเนินการได้เฉพาะองค์กรภาคธุรกิจ
			๔) ปี พ.ศ. ๒๕๖๑ คณะรัฐมนตรีมีมติเห็นชอบให้ดำเนินการ
แผนยกระดับการให้บริการภาครัฐ ระยะที่ 2 จำนวน ๕ แผนงาน ประกอบด้วยแผนงานที่ ๑ 
การปรับปรุงคู่มือสำหรับประชาชน แผนงานที่ ๒ การจัดทำแบบฟอร์มเอกสารราชการ ๒ ภาษาแผนงานที่ ๓ การพัฒนาระบบติดตามการให้บริการ (Tracking system) (สำนักงาน ก.พ.ร. เป็นผู้ดำเนินการ) แผนงานที่ ๔ การอำนวยความสะดวกในการจองคิวกลางและการให้ข้อมูลป้อนกลับของประชาชนต่อการบริการ (Citizen Feedback Survey) (สำนักงาน ก.พ.ร. เป็นผู้ดำเนินการ)และแผนงานที่ ๕ การทบทวนกฎหมายในการยกเลิกใบอนุญาตที่ไม่จำเป็น(ให้หน่วยงานที่มีการอนุมัติ อนุญาตของทางราชการทบทวนกฎหมายทุกห้าปี ตามพระราชบัญญัติการอำนวยความสะดวกในการพิจารณาอนุญาตของทางราชการ พ.ศ. ๒๕๕๘) นอกจากนี้ ได้มีนโยบายไม่เรียกสำเนาเอกสารที่ทางราชการออกให้ โดยให้เชื่อมโยงข้อมูลระหว่างส่วนราชการ เช่น 
บัตรประชาชน สำเนาทะเบียนบ้านหนังสือรับรองการจดทะเบียนนิติบุคคล เพราะปัญหาที่ผ่านมามีการปลอมแปลงเอกสาร ซึ่งเมื่อมีการเชื่อมโยงปัญหาดังกล่าวจะหมดไป
			๕) ปี พ.ศ. ๒๕๖๒ การออกเอกสารราชการเป็นระบบดิจิทัล โดยต่อไปเอกสารที่ทางราชการออกให้ต้องไม่ใช่กระดาษ และการให้บริการของภาครัฐควรใช้ระบบ e-service โดยอาจเริ่มต้นจากต้นทาง และปลายทางเป็นระบบอิเล็กทรอนิกส์ และในอนาคตขยายการให้บริการแบบ end to end process
		๔.๒.๒	ระหว่างเวลา ๑๐.๔๕ – ๑๒.๐๐ น. หัวข้อเสวนา “การให้บริการ
และอำนวยความสะดวกแก่ประชาชนในยุคดิจิทัล” โดยมีนางศรีวรรณ ประเสริฐทอง นักวิชาการพัฒนาฝีมือแรงงานชำนาญการพิเศษ เป็นผู้ดำเนินการเสวนา ซึ่งมีผู้ร่วมเสวนา ประกอบด้วย นางสาววิริยา เนตรน้อย 
ที่ปรึกษาการพัฒนาระบบราชการ สำนักงาน ก.พ.ร. นายอิทธิรัมภ์  อิทธิสุขนันท์ นักวิเคราะห์อาวุโสสำนักงานพัฒนารัฐบาลดิจิทัล (องค์การมหาชน)ว่าที่ร้อยตรีหญิงนวลพร ไชยเดชกำจร หัวหน้าส่วนใบอนุญาตขับรถสำนักงานขนส่งกรุงเทพมหานครพื้นที่ 5 กรมการขนส่งทางบกและนางสาวแก้วตา แตงอ่อน นักวิชาการคอมพิวเตอร์ชำนาญการสำนักงานคณะกรรมการอาหารและยา โดยขอสรุปผลการเสวนา ดังนี้ 
				๑) นางสาววิริยา เนตรน้อย ที่ปรึกษาการพัฒนาระบบราชการ สำนักงาน ก.พ.ร. กล่าวว่า คู่มือสำหรับประชาชนประกอบด้วย ขั้นตอนการให้บริการ ระยะเวลา เอกสารประกอบการพิจารณา สถานที่ให้บริการ และค่าธรรมเนียมในการให้บริการ โดยคู่มือสำหรับประชาชนจะต้องเผยแพร่
ให้ประชาชนได้รับทราบ ซึ่งบางส่วนราชการอาจจะทำงานโดยขาดความระมัด ระวัง ทำให้ที่ผ่านมาสำนักงาน ก.พ.ร. พบว่า เมื่อหน่วยงานราชการประกาศขั้นตอน และระยะเวลาในการให้บริการ แล้วไม่สามารถปฏิบัติ
ตามระยะเวลาที่ประกาศได้ หรือเกิดความเข้าใจที่คลาดเคลื่อน เช่น กรณีที่ระบุระยะเวลาให้บริการ เป็นวันหรือวันทำการ ซึ่งทางเจ้าหน้าที่ผู้ปฏิบัติงานจะเข้าใจว่าจะไม่นับระยะเวลาวันหยุด แต่ผู้รับบริการจะนับเวลา

วันหยุด...


๖

วันหยุดรวมด้วยทำให้เกิดการฟ้องร้องจากผู้รับบริการว่าละเว้นการปฏิบัติหน้าที่ โดยไม่ปฏิบัติตามระยะเวลา
ที่กำหนดไว้ในคู่มือสำหรับประชาชน ดังนั้น หน่วยงานราชการจึงไม่ควรละเลยในเรื่องดังกล่าว เพราะเป็นสิ่ง
ที่ต้องปฏิบัติตามข้อกฎหมาย
			๒) นายอิทธิรัมภ์  อิทธิสุขนันท์ นักวิเคราะห์อาวุโสสำนักงานพัฒนารัฐบาลดิจิทัล (องค์การมหาชน) กล่าวว่า หน่วยงานราชการต้องเข้าใจและปฏิบัติตามพระราชบัญญัติต่าง ๆ 
ที่เกี่ยวข้อง เช่น พระราชบัญญัติการบริหารงานและการให้บริการภาครัฐผ่านระบบดิจิทัล พ.ศ. ๒๕๖๒ พระราชบัญญัติว่าด้วยธุรกรรมทางอิเล็กทรอนิกส์ (ฉบับที่ ๔) พ.ศ. ๒๕๖๒ พระราชบัญญัติการรักษาความมั่นคงปลอดภัยไซเบอร์พ.ศ. ๒๕๖๒ พระราชบัญญัติคุ้มครองข้อมูลส่วนบุคคล พ.ศ. ๒๕๖๒ โดยพระราชบัญญัติคุ้มครองข้อมูลส่วนบุคคลฉบับใหม่ ซึ่งจะมีผลบังคับใช้ในวันที่ ๒๔ พฤษภาคม ๒๕๖๓หน่วยงานภาครัฐและเอกชนจะต้องทำการคุ้มครองข้อมูลส่วนบุคคล ซึ่งพระราชบัญญัติดังกล่าวจะสอดคล้องกับแผนพัฒนาดิจิทัล โดยมีรายละเอียดครอบคลุมและเกี่ยวข้องกับกิจกรรม ดังนี้
			(๑) เชื่อมโยงข้อมูลเอกสารการบริการและแลกเปลี่ยนข้อมูลระหว่างหน่วยงาน
			(๒) ยกเลิกการเรียกสำเนาเอกสารจากประชาชน
			(๓) มาตรการหรือระบบรักษาความมั่นคงปลอดภัยในการเข้าสู่ระบบดิจิทัล
			(๔) ระบบพิสูจน์และยืนยันตัวตนทางดิจิทัล
			(๕) จัดทำข้อมูล/ระบบการให้บริการตามภารกิจ รวมทั้ง เอกสาร
ต่าง ๆ ให้อยู่ในรูปแบบดิจิทัล
			(๖) ระบบการชำระเงินทางดิจิทัล/พัฒนาทักษะบุคลากรด้านดิจิทัล
			(๗) จัดทำธรรมาภิบาลข้อมูลภาครัฐ
			(๘) ปรับปรุงแผนดิจิทัลกรมให้สอดคล้องกับแผนพัฒนารัฐบาลดิจิทัล
			(๙) จัดทำข้อมูลที่ต้องเปิดเผยตามกฎหมายว่าด้วยข้อมูลข่าวสาร
ของราชการในรูปแบบข้อมูลดิจิทัลต่อสาธารณะ (Open Data)
			๓) ว่าที่ร้อยตรีหญิงนวลพร ไชยเดชกำจร หัวหน้าส่วนใบอนุญาตขับรถสำนักงานขนส่งกรุงเทพมหานครพื้นที่ 5 กรมการขนส่งทางบก กล่าวว่า กรมการขนส่งทางบกได้พัฒนางานบริการที่ตอบสนองความต้องการของประชาชนซึ่งเป็นผู้รับบริการ โดยผู้นำองค์กรมีบทบาทสำคัญมาก
ในการขับเคลื่อน ติดตามการดำเนินงาน รวมทั้งทำงานเป็นทีมจากผู้ใต้บังคับบัญชา และเพื่อนร่วมงาน เนื่องจากการทำงานทุกด้านต้องมีความสัมพันธ์กัน ตั้งแต่การออกแบบ การบริหารงาน จนไปสู่ความสำเร็จ 
โดยต้องมีการพูดคุย การอำนวยความสะดวกให้กับประชาชน เช่น น้ำดื่ม ที่นั่งพักรอ หนังสือพิมพ์ ทีวี ฯลฯ พร้อมทั้งต้องคำนึงถึงเทคโนโลยีที่มีการเปลี่ยนแปลงอย่างรวดเร็ว
		๔) นางสาวแก้วตา แตงอ่อน นักวิชาการคอมพิวเตอร์ชำนาญการสำนักงานคณะกรรมการอาหารและยา กล่าวว่า สำนักงานคณะกรรมการอาหารและยาไม่ได้กำกับดูแลเพียงแค่อาหารและยา แต่ครอบคลุมไปถึงเครื่องสำอาง สิ่งวัตถุอันตราย สิ่งเสพติดที่ใช้ในการแพทย์ ซึ่งในแต่ละปีต้องออกใบอนุญาตเป็นล้านใบ ดังนั้น เพื่ออำนวยความสะดวกแก่ประชาชนและความคล่องตัวในการปฏิบัติงานของเจ้าหน้าที่ จึงได้มีการบันทึกข้อตกลงเชื่อมโยงเอกสารกับกรมการปกครอง โดยใช้เลขบัตรประจำตัวประชาชน แทนการใช้สำเนาเอกสาร โดยสำนักงานคณะกรรมการอาหารและยา เคยพบปัญหาว่า เลขบัตรประจำตัวประชาชนที่ใช้ในการตรวจสอบถูกต้อง แต่ชื่อ-นามสกุลไม่ถูกต้อง จึงประสานงานไปที่

กรมการปกครอง...

๗

กรมการปกครองพบว่ามีการเปลี่ยนชื่อ-นามสกุลแต่ไม่มีการมาแจ้งสำนักงานคณะกรรมการอาหารและยา
ในการออกใบอนุญาตใหม่ จึงเห็นว่าประโยชน์ในการเชื่อมโยงข้อมูลระหว่างหน่วยงานราชการ ทำให้เจ้าหน้าที่ได้ข้อมูลที่ถูกต้อง และป้องกันปัญหาความผิดพลาดทางเอกสารให้กับเจ้าหน้าที่ได้
	๔.๒.๓	ช่วงบ่าย ระหว่างเวลา 13.00 – 1๔.๓0 น. หัวข้อบรรยาย“ยกระดับ
การให้บริการภาครัฐผ่านระบบดิจิทัลของกรมพัฒนาฝีมือแรงงาน” โดยนายไกรวิทย์ เอกธรรมสุทธิ์ผู้อำนวยการศูนย์ข้อมูลเทคโนโลยีสารสนเทศและการสื่อสารได้บรรยายความคืบหน้าและผลการดำเนินการตาม Roadmap การยกระดับการให้บริการภาครัฐผ่านระบบดิจิทัล ประกอบด้วย ๑) เชื่อมโยงข้อมูลเอกสารการบริการและแลกเปลี่ยนข้อมูลระหว่างหน่วยงาน ๒) ยกเลิกการเรียกสำเนาเอกสารจากประชาชน๓) มาตรการหรือระบบรักษาความมั่นคงปลอดภัยในการเข้าสู่ระบบดิจิทัล ๔) ระบบพิสูจน์และยืนยันตัวตนทางดิจิทัล ๕) จัดทำข้อมูล/ระบบการให้บริการตามภารกิจ รวมทั้ง เอกสารต่าง ๆ ให้อยู่ในรูปแบบดิจิทัล
๖) ระบบการชำระเงินทางดิจิทัล/พัฒนาทักษะบุคลากรด้านดิจิทัล ๗) จัดทำธรรมาภิบาลข้อมูลภาครัฐ 
๘) ปรับปรุงแผนดิจิทัลกรมให้สอดคล้องกับแผนพัฒนารัฐบาลดิจิทัล ๙) จัดทำข้อมูลที่ต้องเปิดเผย
ตามกฎหมายว่าด้วยข้อมูลข่าวสารของราชการในรูปแบบข้อมูลดิจิทัลต่อสาธารณะ (Open Data)
                                    ๔.๒.๔	ระหว่างเวลา 1๔.๔๕ – 16.๐0 น. หัวข้อบรรยาย “ยกระดับคู่มือสำหรับประชาชน" และ "ยกเลิกการเรียกสำเนาเอกสารที่ทางราชการออกให้” โดยนายสมศักดิ์  สุขวัฑฒโก ผู้อำนวยการกลุ่มพัฒนาระบบบริหาร ได้บรรยายถึงความสำคัญของพระราชบัญญัติการอำนวยความสะดวก
ในการพิจารณาอนุญาตของทางราชการ พ.ศ. ๒๕๕๘ ซึ่งตั้งแต่ปี ๒๕๕๘ ได้มีการจัดทำคู่มือสำหรับประชาชนเพื่อปฏิบัติตามพระราชบัญญัติดังกล่าว โดยหน่วยงานที่เป็นเจ้าของคู่มือสำหรับประชาชนซึ่งประกอบด้วย 
๔ หน่วยงาน ได้แก่ ๑) สำนักพัฒนามาตรฐานและทดสอบฝีมือแรงงาน ๒) สำนักพัฒนาผู้ฝึกและเทคโนโลยี
การฝึก ๓) กองส่งเสริมการพัฒนาฝีมือแรงงาน ๔) สำนักงานรับรองความรู้ความสามารถ ซึ่งกรมพัฒนาฝีมือแรงงานได้มีการทบทวน ปรับปรุงคู่มือสำหรับประชาชนมาอย่างต่อเนื่อง ส่วนเรื่องการยกเลิกการเรียกเก็บสำเนาเอกสารที่ทางราชการออกให้ กรมพัฒนาฝีมือแรงงานเป็นหน่วยงานนำร่อง 1 ใน 41 หน่วยงานราชการ ผู้บริหารจึงมีมาตรการและกำชับให้หน่วยงานที่เกี่ยวข้องดำเนินการในเรื่องดังกล่าวอย่างจริงจัง
		๔.๒.๕	สรุปผลการสัมมนาภาพรวม โดยค่าคะแนนจะมี ๕ ระดับ ระดับ ๕ สูงสุด รองลงมา ระดับ ๔ ระดับ ๓ ระดับ ๒ และระดับ ๑ ต่ำสุด
	1) ความรู้ก่อนการเข้าร่วมสัมมนาฯ ส่วนใหญ่อยู่ในระดับ ๓ คิดเป็น ๕๕.๔% รองลงมาระดับ ๒ คิดเป็น ๒๑.๕% ระดับ ๔ คิดเป็น 1๕.4% ระดับ ๕ คิดเป็น ๖.๒% ระดับ ๑ 
คิดเป็น ๑.๕ %
	2) ความรู้หลังจากการสัมมนาฯ ส่วนใหญ่อยู่ในระดับ ๔ คิดเป็น
5๖.๙% รองลงมาระดับ ๕ คิดเป็น ๒๙.๒% และระดับ 3 คิดเป็น ๑๓.8%
	3) ความพึงพอใจในภาพรวมของการจัดสัมมนาฯส่วนใหญ่อยู่ในระดับ ๔ 
คิดเป็น 4๙.๒% รองลงมาระดับ ๕ จำนวน 3๖.๙% ระดับ 3 คิดเป็น 1๓.๘%
		4) องค์ความรู้ที่ได้รับจากการสัมมนาฯ เป็นประโยชน์ต่อการปฏิบัติงานส่วนใหญ่อยู่ในระดับ ๕ คิดเป็น 47.๗% รองลงมาระดับ ๔ คิดเป็น ๔๔.๖% ระดับ ๓ คิดเป็น ๗.๗%
	5) ความคิดเห็นต่อการให้บริการของกรมผ่านระบบเทคโนโลยีสารสนเทศ/อิเล็กทรอนิกส์ส่วนใหญ่อยู่ในระดับ ๕ คิดเป็น 4๔.๖%รองลงมาระดับ ๔ คิดเป็น 43.๑% 
ระดับ 3 คิดเป็น ๑๐.๘% และระดับ ๒ คิดเป็น ๑.๕%
	
ที่ประชุม...

๘

	ที่ประชุม
			....................................................................................................................................
..............................................................................................................................................................................
..............................................................................................................................................................................

	๔.๓	การสำรวจสถานภาพของงานบริการของสำนักงานพัฒนารัฐบาลดิจิทัล (องค์การมหาชน)
		เลขานุการคณะทำงาน รายงานว่าสำนักงานพัฒนารัฐบาลดิจิทัล (องค์การมหาชน) ได้ทำการว่าจ้างบริษัท ฟรอนทิส จำกัด ดำเนินการสำรวจสถานภาพงานบริการสำคัญในปัจจุบัน 
โดยส่งมาที่กรมพัฒนาฝีมือแรงงานเพื่อให้ตอบแบบสอบถามงานบริการดังกล่าว ซึ่งกลุ่มพัฒนาระบบบริหารได้นำเรียนอธิบดีขอความเห็นชอบในการประสานข้อมูลที่จะตอบแบบสอบถามกับศูนย์ข้อมูลเทคโนโลยีสารสนเทศและการสื่อสาร เนื่องจากข้อมูลที่จะใช้ตอบในแบบสอบถามอยู่ในระบบสารสนเทศของกรมพัฒนาฝีมือแรงงาน ซึ่งเมื่อศูนย์ข้อมูลเทคโนโลยีสารสนเทศและการสื่อสารส่งข้อมูลมาแล้ว กลุ่มพัฒนาระบบบริหารจึงนำข้อมูลไปใช้ตอบแบบสอบถามดังเอกสาร (เอกสาร ๓)

	ที่ประชุม
			....................................................................................................................................
..............................................................................................................................................................................
..............................................................................................................................................................................

	๔.๔ แนวทางการพัฒนาทักษะด้านดิจิทัลของข้าราชการและบุคลากรภาครัฐเพื่อปรับเปลี่ยนเป็นรัฐบาลดิจิทัลของสำนักงาน ก.พ.
		เลขานุการคณะทำงาน รายงานว่า สำนักงาน ก.พ. ได้มีการจัดทำแบบสอบถามเพื่อสำรวจการดำเนินการพัฒนาทักษะด้านดิจิทัลของข้าราชการและบุคลากรภาครัฐเพื่อปรับเปลี่ยนเป็นรัฐบาลดิจิทัล เช่น การอบรมทักษะด้านดิจิทัล การดำเนินการโครงการพัฒนาทักษะด้านดิจิทัล เป็นต้น ตามมติคณะรัฐมนตรี เมื่อวันที่ 26 กันยายน 2560 ซึ่งแสดงให้เห็นว่าภาครัฐต้องมีการปรับตัวและพัฒนามากขึ้น
ทั้งเรื่องบุคลากรและวิธีการทำงาน (เอกสาร ๔)
	
	ที่ประชุม
			....................................................................................................................................
..............................................................................................................................................................................
..............................................................................................................................................................................

	๔.5	ลายมือชื่ออิเล็กทรอนิกส์ (Electronic Signature)
		เลขานุการคณะทำงาน รายงานว่า กระทรวงดิจิทัลเพื่อเศรษฐกิจและสังคม ได้จัดบรรยายให้ความรู้เมื่อวันที่ ๑๘ มิถุนายน ๒๕๖๓ ผ่านช่องทาง ETDA Thailand facebook และ ETDA 

Channel youtube…

๙

Channel youtube เรื่องลายมือชื่ออิเล็กทรอนิกส์ (Electronic Signature) ซึ่งได้มีการอธิบายถึงข้อกฎหมาย
และแนวทางในการลงลายมือชื่ออิเล็กทรอนิกส์ (Electronic Signature) โดยรายละเอียดอื่น ๆ สามารถติดตามย้อนหลังได้ตามช่องทาง Dsd ใฝ่รู้ (เอกสาร ๕)

	ที่ประชุม
			....................................................................................................................................
..............................................................................................................................................................................
..............................................................................................................................................................................

ระเบียบวาระที่ ๕	เรื่องที่เสนอให้ที่ประชุมพิจารณา
	5.1 การตรวจติดตามการยกเลิกสำเนาเอกสารที่ทางราชการออกให้ตาม Roadmap การยกระดับการให้บริการภาครัฐผ่านระบบดิจิทัล
			เลขานุการคณะทำงาน รายงานว่ากรมพัฒนาฝีมือแรงงานเป็นหนึ่งใน 
๔๑ หน่วยงานนำร่องในการยกเลิกสำเนาเอกสารที่ทางราชการออกให้ ซึ่งในปีที่ผ่านมากลุ่มพัฒนาระบบบริหารได้มีโครงการตรวจติดตามการยกเลิกสำเนาเอกสารที่ทางราชการออกให้ตาม Roadmap การยกระดับการให้บริการภาครัฐผ่านระบบดิจิทัล โดยเดินทางไปติดตาม ณ สถาบันพัฒนาฝีมือแรงงาน ๑๔ ปทุมธานี สถาบันพัฒนาฝีมือแรงงาน ๕ นครราชสีมา สถาบันพัฒนาฝีมือแรงงาน ๑๓ กรุงเทพมหานคร สำนักงานพัฒนาฝีมือแรงงานสระบุรี สำนักงานพัฒนาฝีมือแรงงานชุมพร และสำนักงานพัฒนาฝีมือแรงงานชัยนาท โดยในปีนี้กลุ่มพัฒนาระบบบริหารจะเปลี่ยนวิธีการจากเดินทางไปติดตาม ณ สถาบันพัฒนาฝีมือแรงงาน และสำนักงานพัฒนาฝีมือแรงงาน 
เป็นใช้วิธี e-Meeting (Zoom) ผ่าน Facebook กลุ่มพัฒนาระบบบริหาร ซึ่งในการตรวจติดตาม จะเป็นประมาณเดือนกรกฎาคม 2563 – กันยายน 2563 โดยก่อนที่จะตรวจติดตามจะมีการสอนใช้ smart card reader พร้อมทั้งจะจัดทำกรอบคู่มือการดำเนินการมาตรการยกเลิกการเรียกสำเนาเอกสาร (No Copy) เพื่อเป็นแนวทางในการยกเลิกสำเนาเอกสารที่ทางราชการออกให้ตาม Roadmap การยกระดับการให้บริการภาครัฐผ่านระบบดิจิทัล จึงขอให้ที่ประชุมพิจารณาวิธีการติดตามและจังหวัดที่จะดำเนินการ (เอกสาร ๖-๑, เอกสาร ๖-๒)

	๕.2 	การดำเนินการจัดทำธรรมาภิบาลข้อมูลภาครัฐ (Data Governance) 
		เลขานุการคณะทำงานรายงานว่า สำนักงานพัฒนารัฐบาลดิจิทัล (องค์การมหาชน) ได้มีหนังสือเรียนเชิญข้าราชการและบุคลากรของกรมพัฒนาฝีมือแรงงานเข้ารับฟังการบรรยายการสร้างความเข้าใจกรอบธรรมาภิบาล (Data Governance framwork awareness) ผ่านช่องทาง DGA Thailand facebook และ DGA Thailand youtube เมื่อวันที่ ๑ มิถุนายน ๒๕๖๓ ซึ่งจากการรับฟังการชี้แจงข้อมูลดังกล่าว สรุปได้เบื้องต้น คือ 1) ธรรมาภิบาลข้อมูลภาครัฐว่าเน้นหลักสำคัญ 3 ด้าน ประกอบด้วย (1) Data Security ซึ่งคือการสร้างข้อมูลที่ดีที่มีความมั่นคงปลอดภัย (2) Data Privacy ข้อมูลมีการคุ้มครองข้อมูล

ส่วนบุคคล...

ส่วนบุคคลที่สอดคล้องกับกฎหมาย (3) Data Quality ข้อมูลที่มีคุณภาพ ถูกต้อง ครบถ้วน เป็นปัจจุบัน น่าเชื่อถือ 2) การจัดตั้งคณะกรรมการ/คณะทำงานที่เกี่ยวข้องธรรมาภิบาลข้อมูล ซึ่งกลุ่มพัฒนาระบบบริหาร เห็นว่าข้อมูลดังกล่าว เป็น 1 ในกิจกรรม 9 ด้าน ของคณะทำงานยกระดับการให้บริการภาครัฐผ่านระบบดิจิทัล ในการประชุมครั้งนี้ จึงขอเสนอดังนี้ 1) ขอให้ทุกหน่วยงานรับฟังการชี้แจงดังกล่าว ซึ่งจะใช้เวลาประมาณ 
1 ชั่วโมง และสามารถติดตามย้อนหลังได้ตามช่องทาง Dsd ใฝ่รู้ 2) พิจารณาการจัดตั้งคณะกรรมการ/คณะทำงานที่เกียวข้องกับธรรมาภิบาลข้อมูล 3) การประชาสัมพันธ์ในเรื่องธรรมภิบาลข้อมูล และสำหรับคืบหน้าในการจัดทำธรรมาภิบาลภาครัฐ กลุ่มพัฒนาระบบบริหารได้ประสานกับสำนักพัฒนารัฐบาลดิจิทัล (องค์กรมหาชน) ซึ่งทางสำนักพัฒนารัฐบาลดิจิทัล (องค์กรมหาชน) แจ้งว่าจะมีกิจกรรม workshop ประมาณเดือนกรกฎาคม ๒๕๖๓ โดยเริ่มจากระดับกระทรวงก่อน สำหรับวัน เวลา และสถานที่จะแจ้งให้ทราบภายหลังต่อไป (เอกสาร ๗-๑, เอกสาร ๗-๒)

